Document ID: /roh_data/filtered/fineweb-2-filterrobots_roh.jsonl.gz/23002

L'aura d'enviern en ils auts n'ha betg pudì tementar il Cussegl grond. Suenter ina curta discussiun davart il center da logistica da la posta a Cuira, ha cumenzà la part ilarica da la sessiun d’avust: Numnadamain il viadi en la patria e lura la festa per il nov president dal Cussegl grond.
Martin Aebli è vegnì festivà cun tut las onurs usitadas
Suenter il viadi cun la posta han ils giasts da festa sa chattads ad in apero per il nov pli aut Grischun en il Hotel Walther a Puntraschigna. Malgrà l'aura plitost fraida e bletscha e malgrà l'emprim di da chatscha èn vegnids sper ils giast envidads er blers indigens.
Gentar, discurs e producziuns en la tenda da festa stgaudada
Per l'act festiv ed il gentar èn ils giasts envidads ids en la tenda da festa stgaudada gist sper l'hotel. Sper ils pleds da laudatio haja er dat las salamuiras da las differentas partidas. Quellas eran tuttas munidas cun remartgas saladas.
Per l'Engiadina è l'elecziun da Martin Aebli in'onur, che sa repeta en quatter onns gist trais giadas – cun Duri Campell (S-chanf), Michael Pfäffli (San Murezzan) ed uss Martin Aebli (Puntraschigna).
In sguard en las medias socialas mussa, ch'ils deputads han laschà sa plaschair l'excursiun en l'Engiadina:
RR novitads 12:00